
ŠILUTĖS RAJONO SAVIVALDYBĖS
TARYBA

SPRENDIMAS
DĖL LEIDIMO RENGTI IR TEIKTI PARAIŠKĄ „PLĖTOTI LAIKU ATLIEKAMO EFEKTYVAUS DARBO SU JAUNIMU SISTEMĄ“ PARTNERIŲ ATRANKAI

2023 m.         d.  
Šilutė

Vadovaudamasi Lietuvos Respublikos vietos savivaldos įstatymo 6 straipsnio 24 punktu, 15 straipsniu 4 dalimi, įgyvendindama 2021–2030 metų plėtros programos valdytojo Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr.09-003-02-02-05 „Plėtoti laiku atliekamo efektyvaus darbo su jaunimu sistemą“ įgyvendinimo partnerių atrankos tvarkos aprašą, patvirtintą Jaunimo reikalų agentūros direktoriaus 2023 m. rugpjūčio 2 d. įsakymu Nr. 2V-228 (1.4E) „Dėl 2021–2030 metų plėtros programos valdytojo Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ įgyvendinimo partnerių atrankos tvarkos aprašo patvirtinimo“, Šilutės rajono savivaldybės taryba  n u s p r e n d ž i a:
1. Leisti Šilutės rajono savivaldybės Atviram jaunimo centrui rengti ir teikti paraišką projekto finansavimui gauti pagal Jaunimo reikalų agentūros paskelbtos 2021–2030 metų plėtros programos valdytojo Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ gairių pareiškėjams reikalavimus.
1. Įsipareigoti, projektui gavus finansavimą, iš Šilutės rajono savivaldybės biudžeto ar kitų finansavimo šaltinių ne trumpiau negu 4 metus po jungtinės veiklos sutarties pabaigos užtikrinti ne mažiau negu 0,75 etato (jeigu jungtinės veiklos sutartyje numatytos lėšos, skirtos išlaikyti 3 etatus) finansavimą.
1. Pavesti Šilutės rajono savivaldybės Atviram jaunimo centrui vykdyti projekto užsakovo funkcijas.
1. Įgalioti Šilutės rajono savivaldybės Atviro jaunimo centro direktorių pasirašyti paraišką ir projektui įgyvendinti reikalingas sutartis bei kitus su projekto įgyvendinimu susijusius dokumentus.
1. Skelbti šį sprendimą Teisės aktų registre ir Šilutės rajono savivaldybės interneto svetainėje www.silute.lt. 
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio sprendimo paskelbimo dienos.

Savivaldybės meras							                    Vytautas Laurinaitis

